CELEX: 62007CO0175
Language: sk
Date: 2008-10-06
Title: Uznesenie Súdneho dvora (šiesta komora) zo 6. októbra 2008.#SA des sucreries de Fontaine-le-Dun-Bolbec-Auffay (SAFBA) a iní proti Directeur général des douanes et droits indirects a Receveur principal des douanes et droits indirects de Gennevilliers.#Návrh na začatie prejudiciálneho konania: Tribunal de grande instance de Nanterre - Francúzsko.#Článok 104 ods. 3 rokovacieho poriadku - Cukor - Produkčné odvody - Pravidlá pre uplatňovanie systému kvót - Zohľadnenie množstiev cukru obsiahnutých v spracovaných výrobkoch - Stanovenie exportovateľného zostatku - Stanovenie priemernej straty.#Spojené veci C-175/07 až C-184/07.

Uznesenie Súdneho dvora (šiesta komora) zo 6. októbra 2008 – SAFBA a i./Directeur général des douanes et droits indirects
            a Receveur principal des douanes et droits indirects de Gennevilliers
      (spojené veci C‑175/07 až C‑184/07)
      „Článok 104 ods. 3 rokovacieho poriadku – Cukor – Produkčné odvody – Pravidlá pre uplatňovanie systému kvót – Zohľadnenie množstiev cukru obsiahnutých v spracovaných výrobkoch – Stanovenie exportovateľného zostatku – Stanovenie priemernej straty“
      Poľnohospodárstvo – Spoločná organizácia trhov – Cukor – Produkčné odvody [nariadenie Rady č. 1260/2001, článok 15 ods. 1 písm. b), c) a d); nariadenie Komisie č. 314/2002, zmenené
         a doplnené nariadením Komisie č. 38/2004, článok 6 ods. 4 a 5, a nariadenie Komisie č. 1686/2005](pozri body 20 – 24, 26 – 29, body 1 a 2 výroku)
      
      Predmet
      
         
               Návrh na začatie prejudiciálneho konania – Tribunal de grande instance de Nanterre – Platnosť nariadenia Komisie (ES) č. 314/2002
                  z 20. februára 2002 ustanovujúceho podrobné pravidlá pre uplatňovanie systému kvót v sektore cukru (Ú. v. ES L 50, s. 40;
                  Mim. vyd. 03/035, s. 190), vzhľadom na článok 15 nariadenia Rady (ES) č. 1260/2001 z 19. júna 2001 o spoločnom organizovaní
                  trhu v sektore cukru (Ú. v. ES L 178, s. 1; Mim. vyd. 03/033, s. 17) a vzhľadom na zásadu proporcionality a na zásadu zákazu
                  diskriminácie – Platnosť nariadenia Komisie (ES) č. 1686/2005 zo 14. októbra 2005, ktorým sa stanovuje výška produkčných odvodov,
                  ako aj koeficientu dodatkového odvodu v sektore cukru na hospodársky rok 2004/2005 (Ú. v. EÚ L 271, s. 12), vzhľadom na nariadenie
                  (ES) č. 1260/2001 a nariadenie (ES) č. 314/2002 – Produkčný odvod, do výpočtu ktorého sa zahrňuje množstvo cukru obsiahnuté
                  v spracovaných produktoch vyvezených bez prijatia vývoznej náhrady
               
            Výrok
      
         
                  1.
               
               
                  
               
               
                  	Preskúmanie článku 6 ods. 4 nariadenia Komisie (ES) č. 314/2002 z 20. februára 2002 ustanovujúceho podrobné pravidlá pre uplatňovanie
                     systému kvót v sektore cukru, zmeneného a doplneného nariadením Komisie (ES) č. 38/2004 z 9. januára 2004, v rozsahu, v akom
                     uvedené ustanovenie na výpočet produkčného odvodu nestanovuje vylúčenie množstiev cukru obsiahnutých v spracovaných výrobkoch,
                     ktoré sú vyvážané bez vývozných náhrad, z exportovateľného zostatku, neodhalilo nijaké skutočnosti, ktoré by mohli mať vplyv
                     na jeho platnosť.
                  
               
            
         
                  2.
               
               
                  
               
               
                  	Nariadenie Komisie (ES) č. 1686/2005 zo 14. októbra 2005, ktorým sa stanovuje výška produkčných odvodov, ako aj koeficient
                     dodatkového odvodu v sektore cukru na hospodársky rok 2004/2005, je neplatné.